Ha 90 napnál nem szándékozol többet tartózkodni Új-Zéland területén, akkor nincs szükséged vízumra. Ellenkező esetben az utazásod céljától függően vízumot kell igényelned.
Ha három hónapnál tovább maradnál, igényelj turistavízumot, amit utazás, családi/baráti látogatás, üzleti út, üzleti tárgyalás vagy értekezlet céljából használhatsz. Turistavízummal akár 9 hónapig tartózkodhatsz az ország területén. Ebben az esetben azonban havi 1000 NZD (kb. 194 000 Ft) összeggel kell rendelkezned a bankszámládon. Az útlevelednek a hazautazástól számítva még 3 hónapig érvényesnek kell lennie.